**Максім Шышлоў** (нар. 17 лютага 1996, Мазыр) — беларускі футбаліст, брамнік польскага клуба «Старт» з Рыманава (у арэндзе з «Космаса»).

Клубная кар’ера
---------------

Выхаванец мазырскай СДЮШАР-1, у юнацкім узросце трапіў у склад гродзенскага «Нёмана». З 2015 года пачаў выступаць за дубль гродзенскага клуба, на наступны год замацаваўся ў складзе дубля, стаў часам прыцягвацца да асноўнай каманды, дзе быў трэцім брамнікам.

У верасні 2017 года быў аддадзены ў арэнду мікашэвіцкаму «Граніту», дзе стаў асноўным іграком. У студзені 2018 года на правах арэнды перабраўся ў бабруйскую «Белшыну». Спачатку быў другім брамнікам каманды пасля Руслана Капанцова, аднак пазней стаў займаць месца ў асноўным складзе.

У пачатку 2019 года, пасля вяртання з арэнды, зноў стаў трэніравацца з «Нёманам». У сакавіку 2019 года падпісаў новы трохгадовы кантракт з гродзенскім клубам. Застаўся на сезон 2019 у складзе «Нёмана» ў якасці другога брамніка, аднак у сувязі з хваробай Сяргея Курганскага правёў першыя два матчы ў Вышэйшай лізе — супраць «Гомеля» (3:2) і салігорскага «Шахцёра» (0:3). У далейшым звычайна заставаўся ў запасе, прыцягваўся таксама да гульняў дубля.

У лютым 2020 года быў арандаваны «Слонімам-2017», дзе стаў асноўным іграком. У студзені 2021 года стаў трэніравацца з мазырскай «Славіяй» і ў лютым падпісаў з клубам кантракт. Быў рэзервовым брамнікам, за сезон 2021 правёў 6 матчаў (5 у чэмпіянаце Беларусі і 1 у Кубку Беларусі). У студзені 2022 года па заканчэнні кантракта пакінуў мазырскі клуб.

У лютым 2022 года вярнуўся ў «Слонім-2017». Пакінуў клуб па пагадненні бакоў у ліпені 2022 года, а ў жніўні далучыўся да «Ізалятара» з Багухвалы з пятага дывізіёна Польшчы. У лютым 2023 года перабраўся ў «Старт» з Рыманава.

Міжнародная кар’ера
-------------------

У 2017 годзе прыцягваўся да складу моладзевай зборнай Беларусі, дзе з’яўляўся другім брамнікам пасля Дзяніса Шчарбіцкага. 31 мая 2017 года правёў свой адзіны матч за моладзевую зборную, калі ў таварыскай сустрэчы з Расіяй (0:7) выйшаў на поле ў пачатку другога тайма і быў заменены на 83-й хвіліне.

У ліпені 2017 года ў складзе другой зборнай Беларусі паехаў на міжнародны турнір у Тайланд, аднак быў трэцім брамнікам у складзе і на полі не з’яўляўся.

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2015 | дубль | Нёман | Беларусь | 7 | -8 |
| 2016 | дубль | Нёман | Беларусь | 27 | -21 |
| 2017 (1) | дубль | Нёман | Беларусь | 20 | -27 |
| 2017 (2) | Д2 | Граніт | Беларусь | 8 | -11 |
| 2018 | Д2 | Белшына | Беларусь | 14 | -10 |
| 2019 | Д1 | Нёман | Беларусь | 3 | -5 |
| 2020 | Д2 | Слонім-2017 | Беларусь | 23 | -23 |
| 2021 | Д1 | Славія | Беларусь | 5 | -10 |
| 2022 (1) | Д2 | Слонім-2017 | Беларусь | 7 | -17 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Maksim Shishlov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Вратарь "Немана" остаток сезона проведет в аренде в "Граните"
3. ↑  "Неман" отдал Шишлова и Бетеню в аренду, прекращена аренда Забелина в "Смолевичи"
4. ↑  Копач и Шишлов подписали трехлетние контракты с "Неманом"
5. ↑  "Неман" отдал вратаря в аренду "Слониму-2017"
6. ↑  Вратарь Шишлов подписал контракт со "Славией"
7. ↑  Шишлов покинул "Славию"
8. ↑  Вратарь Шишлов перешел в "Слоним-2017"
9. ↑  Шишлов покинул "Слоним-2017"
10. ↑  Самые известные белорусы, не так давно уехавшие покорять польский "минор"
11. ↑  93 беларускія футбалісты выступілі з асуджэннем гвалту ВІДЭА

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |